УНИВЕРЗИТЕТ У КРАГУЈЕВЦУ

ФАКУЛТЕТ ТЕХНИЧКИХ НАУКА У ЧАЧКУ

Број: 1405

Датум: 20.8.2020. године

Ч А Ч А К

**ОБАВЕШТЕЊЕ СТУДЕНТИМА**

**ВИСОКЕ ШКОЛЕ ТЕХНИЧКИХ СТРУКОВНИХ СТУДИЈА ЧАЧАК**

Поштовани студенти,

Обавештавамо вас да је Висока школа техничких струковних студија Чачак престала са радом 8.8.2020. године и припојена Факултету техничких наука у Чачку Универзитета у Крагујевцу, на основу Одлуке о изменама и допунама Одлуке Владе РС, бр. 022-6076/2020 од 30.7.2020. године.

Према наведеној одлуци студенти Високе школе техничких струковних студија Чачак настављају студије на Факултету техничких наука у Чачку Универзитета у Крагујевцу, по започетом наставном плану и програму, условима и правилима студија.

**Факултет техничких наука у Чачку ће реализовати августовски испитни рок у складу са распоредом полагања испита за август 2020. године који је објављен на сајту Високе школе техничких струковних студија Чачак, од 12.7.2020. године.**

Све потребне и тачне информације можете добити у студентској служби Факултета и од продекана за наставу др Милана Плазинића, ванр. проф.

Поштовани студенти, желимо вам успешан наставак студија на Факултету техничких наука у Чачку Универзитета у Крагујевцу.

С поштовањем,

Д Е К А Н

ФАКУЛТЕТА ТЕХНИЧКИХ НАУКА

Проф. др Данијела Милошевић